बरेली में मोहन भागवत ने कहा- जाति का भेदभाव छोड़िए
Rashtriya Swayamsevak Sangh (RSS) Mohan Bhagwat Bareilly Visit Update बरेली पहुंचे राष्ट्रीय स्वयंसेवक संघ (RSS) प्रमुख मोहन भागवत ने कहा, " जाति का भेदभाव छोड़िए। हम सभी हिंदू हैं, जो दूसरी जातियां अलग-अलग धर्म अपनाए हु
बरेली पहुंचे राष्ट्रीय स्वयंसेवक संघ (RSS) प्रमुख मोहन भागवत ने कहा, " जाति का भेदभाव छोड़िए। हम सभी हिंदू हैं, जो दूसरी जातियां अलग-अलग धर्म अपनाए हुए हैं। उनके पूर्वज भी हिंदू थे। हमें विभिन्न जातियों, पंथ, भाषाओं और क्षेत्रों के परिवारों के साथ मित्रवत संबंध बनाकर उनके साथ नियमित रूप से मिलन, भोजन और चर्चा करनी चाहिए।" मोहन भागवत महात्मा ज्योतिबा फुले रूहेलखण्ड विश्वविद्यालय के अटल सभागार में रविवार को आए थे।
"अपनी संस्कृति को बनाए रखें"
डॉ. मोहन भागवत ने कहा, "परिवारों में एकता और राष्ट्रीयता की भावना जगाने पर ही देश ताकतवर बनेगा। समाज को सुसंस्कृत, चरित्रवान, राष्ट्र के प्रति समर्पित और अनुशासित बनाने में परिवार की महत्वपूर्ण भूमिका है।"
इसलिए संघ का प्रयास है कि स्वयं सेवकों के परिवारों को भारतीय संस्कृति की मूल अवधारणाओं से जोड़कर समाज को सशक्त बनाया जाए। लोगों को अपनी परम्पराओं और संस्कृति से जुड़े रहने के लिए अपनी मूल भाषा, वेशभूषा और भोजन को अपनाना होगा। हमें अपनी संस्कृति में बने रहना होगा।"
100 सालों में संघ ने किया विस्तार
शताब्दी वर्ष की तैयारियों को लेकर भी वह स्वयंसेवकों से लगातार बात कर रहे हैं। लगभग 100 वर्षों में संघ का काफी विस्तार हुआ है। संघ की विचारधारा से प्रभावित होकर देश के लोग अब इस संगठन यानी आरएसएस की तरफ देखने लगे हैं।
संघ की समाज में छवि स्वयंसेवकों के आचरण से ही बनी है। स्वयंसेवकों का आचरण जितना अच्छा होगा, संघ की छवि भी उतनी ही अच्छी बनेगी। स्वयंसेवकों को सप्ताह में कम से कम एक दिन अपने परिवार और मित्र परिवारों के साथ बैठकर भोजन करने के अलावा राष्ट्र और सांस्कृतिक विरासत से जुड़े विषयों पर चर्चा करनी चाहिए।
मित्रता के संबंध बनाएं
भागवत बोले कि स्वयंसेवकों के परिवारों को विभिन्न जातियों, पंथ, भाषाओं और क्षेत्रों के परिवारों के साथ मित्रवत संबंध बनाकर उनके साथ नियमित रूप से मिलन, भोजन और चर्चा के कार्यक्रम करने चाहिए। स्वयंसेवक परिवारों के जीवन का मंत्र देश अर्चण और अनुशासन होना चाहिए।
यदि हमें अपने राष्ट्र को एक बार फिर विश्वगुरु के रूप में स्थापित करना है, तो हमारे जीवन के प्रत्येक क्षेत्र में अनुशासन का प्रकटीकरण करना चाहिए, उन्होंने विभाजन विभीषिका स्मृति प्रदर्शनी का भी आयोजन किया गया। उन्होंने कहा की संघ का प्रचार, गांव गांव होना चाहिए। संघ प्रमुख का 17 फरवरी से 19 तक का बरेली में अलग अलग कार्यक्रम रहा।
कुछ दिन पहले मोहन भागवत ने कहा था- जाति भगवान ने नहीं बनाई
राष्ट्रीय स्वयं सेवक संघ (RSS) प्रमुख मोहन भागवत ने कहा कि जाति भगवान ने नहीं बनाई है, जाति पंडितों ने बनाई जो गलत है। भगवान के लिए हम सभी एक हैं। हमारे समाज को बांटकर पहले देश में आक्रमण हुए, फिर बाहर से आए लोगों ने इसका फायदा उठाया। भागवत रविवार को मुंबई में संत रोहिदास जयंती पर आयोजित एक कार्यक्रम में बोल रहे थे।
भागवत ने कहा कि हमारे समाज को बांटकर लोगों ने हमेशा से फायदा उठाया है। सालों पहले देश में आक्रमण हुए, फिर बाहर से आए लोगों ने हमें बांटकर फायदा उठाया। नहीं तो हमारी ओर नजर उठाकर देखने की भी किसी में हिम्मत नहीं थी। इसके लिए कोई जिम्मेदार नहीं। जब समाज में अपनापन खत्म होता है तो स्वार्थ अपने आप बड़ा हो जाता है। पूरी खबर पढ़ें